Раней гараджанка не выключала магчымасці самой заняцца селекцыяй. Аднак потым ад гэтай думкі адмовілася. На тое, каб атрымаць новы гатунак, трэба немалы ўчастак зямлі, грошы і час. Тым не менш ад самой прыгажосці, непаўторнасці фіялак, якія адлюстроўвалі на сваіх палотнах Эдуард Манэ, Рыгор Міхайлаў, Джон Годвард, Іосіф Крачкоўскі і іншыя знакамітыя мастакі, адмаўляцца не збіраецца.